hotchpotch/miracl-hf-unified huggingface dataset:
ముడి చమురు
భూమిలో ముడి చమురు నిక్షేపాలు భూమిమీద, నీటిలో జీవించే ఆల్గే (నాచు), ప్లాంక్‌టన్‌ (పూలు పూయని నీటి మొక్కలు) చనిపోవడం ద్వారా తయారవుతోంది. ఆల్గే, ప్లాంక్‌టన్‌ చనిపోయిన తరువాత ఇవి భూమి లోపలి పొరలలో కలిసిపోయి అక్కడ తీవ్రమైన ఉష్ణోగ్రత, ఒత్తిడికి గురవుతాయి. ఇలా కొన్ని లక్షల, కోట్ల సంవత్సరాల పాటు భూమి లోపలి పొరలలో జరిగే మార్పులకు లోనై హైడ్రోకార్బన్స్‌ (ముడి చమురు అణువులు) గా రూపాంతరం చెందుతాయి. హైడ్రోకార్బన్స్‌ అంటే.. ఉదజని, కర్బన సమ్మిళిత పదార్థం. ఇదే ముడి చమురుకు మూలం. మూడి చమురులో బ్యూటేన్ ‌, ప్రొపేన్‌ అనే పదార్థాలు ఉంటాయి. ఆల్గే, ప్లాంక్‌టన్‌ చనిపోవడం ద్వారా అవి భూమి లోపలి పొరలలో కలిసిపోయి అక్కడ తీవ్రమైన ఉష్ణోగ్రత, ఒత్తిడికి గురయి సహజసిద్ధంగా ఏర్పడే ముడి చమురు నిల్వలు పూర్తిగా అయిపోతే అప్పుడు మానవ జీవనమే స్తంభిస్తుంది. ఆ ప్రమాదం రాకమునుపే కృత్రిమంగా హైడ్రోకార్బన్స్‌ను సృష్టించేందుకు దశాబ్దాల తరబడి శాస్త్రవేత్తలు పలు ప్రయోగాలు చేస్తూనే ఉన్నారు. భూమి లోపలి పొరలలో దాదాపు 100 కిలోమీటర్ల లోతున మీథేన్‌ వాయువు (సహజ వాయువుకు ఇదే ప్రధానం) ను 1200 డిగ్రీల సెంటీగ్రేడ్‌ ఉష్ణోగ్రతకు తీసుకెళ్లడం ద్వారా కృత్రిమంగా హైడ్రోకార్బన్స్‌ను సృష్టించవచ్చు. ఆ ఉష్ణోగ్రత వద్ద మీథేన్‌ వాయువు ఈథేన్‌, బ్యూటేన్‌, ప్రొపేన్‌, మాలిక్యులార్‌ హైడ్రోజన్‌, గ్రాఫైట్‌లుగా విడిపోతాయి. మళ్లీ ఈథేన్‌ను లేజర్‌ కిరణాల ద్వారా అదే ఉష్ణోగ్రతకు తీసుకెళ్లినప్పుడు అది మీథేన్‌గా మారుతుంది. బ్యూటేన్‌, ప్రొపేన్‌లు ముడి చమురుకు మూలమైన పదార్థాలు. భూమి ఉపరితలం నుంచి 70 నుంచి 150 కిలోమీటర్ల లోతున ఉండే ఉష్ణోగ్రత వద్ద ఆల్గే, ఫ్లాంక్‌టన్‌లతో సంబంధం లేకుండానే హైడ్రోకార్బన్స్‌ తయారవుతాయి. ఇలా తయారైన హైడ్రోకార్బన్స్‌ను అక్కడి క్రస్ట్‌ పొరలలో పగుళ్లు మధ్యన ఉండే తీవ్రమైన ఒత్తిడి పైకి నెట్టివేస్తూ ఉంటుంది. ఈ చమురు నిక్షేపాలనే వెలికితీసి, శుద్ధి చేసుకుని, పెట్రోలు, డీజిలుగా మార్చుకుని ఉపయోగించుకుంటున్నాం. భూమి మధ్యలోని 'కోర్‌' పొరలకు, భూ ఉపరితలానికి కొన్ని కిలోమీటర్ల దిగువు నుంచి మొదలయ్యే 'క్రస్ట్‌' పొరలకు మధ్యన మరికొన్ని కిలోమీటర్ల పాటు విస్తరించి ఉండే 'మాంటెల్‌' పొరల నడుమ ఉండే పగుళ్లలో చమురు నిల్వలు ఉన్నాయి. భూమిలోని మాంటెల్‌ పొరలలో ఉద్భవించే హైడ్రోకార్బన్స్‌ అక్కడి పొరలలో ఉండే విపరీతమైన ఒత్తిడి కారణంగా క్రస్ట్‌ పొరలలోకి చేరి చమురు, సహజ వాయు నిక్షేపాలుగా రూపాంతరం చెందుతున్నాయి.
అల్లసాని
అల్లసాని తెలుగు వారిలో కొందరి ఇంటి పేరు.
ఉప్పలపాటి
ఉప్పలపాటి తెలుగు వారిలో కొందరి ఇంటి పేరు.
ఉమ్మడి
ఏనుగుల
ఏనుగుల అనగా ఏనుగులకు సంబంధించిన అని అర్ధం.
ఏనుగుల తెలుగు వారిలో కొందరి ఇంటి పేరు.
క్యూసెక్కు
క్యూసెక్కు : ఇది ఒక ద్రవ కొలమానము. ఇది ప్రవాహరేటును కొలవడానికి వాడుతారు. ఒక సెకనుకు క్యూబిక్ ఫీటును క్యూసెక్కు అంటారు.
ఘనపరిమాణము
ఒక వస్తువు ఎంత పరిమాణాన్ని (స్థలాన్ని) ఆక్రమిస్తుందో దానిని ఆ వస్తువు యొక్క ఘనపరిమాణము (Volume) అంటారు. ఈ వస్తువు ఘన, ద్రవ, వాయు పదార్దమేదయినా కావచ్చును.
సాధారణంగా అన్ని వస్తువులకి, వాటి విస్తీర్ణాన్ని ఎత్తుతో హెచ్చిస్తే వచ్చే పరిణామమే ఆయా వస్తువుల ఘనపరిమాణము.
దీనిని ఆయతనం అని కూడా అంటారు.
జెజ్జాల కృష్ణమోహన రావు
జెజ్జాల కృష్ణమోహన రావు ఛందశ్శాస్త్రంలో పరిశోధకుడు. న్యూజెర్సీ బ్రౌన్ పురస్కార గ్రహీత. 1943లో జన్మించారు. మద్రాసులో ఎస్ఎస్ఎల్సీ చదివారు. తిరుపతిలో ఉన్నత విద్యాభ్యాసం చేశారు. బెంగుళూర్ ఐఐఎస్సీలో పిహెచ్డీ పట్టా తీసుకున్నారు. 1980 దాకా మదురై కామరాజ్ విశ్వవిద్యాలయంలో రీడర్ గా పనిచేశారు. తర్వాత అమెరికాలో శాస్త్రజ్ఞునిగా పనిచేశారు. ఛందస్సు మీద విస్తారంగా వ్యాసాలు రాశారు. పాటలు, పద్యాలు కూడా రాశారు. సుభాషితాలను సంకలనం చేశారు.
ఇంద్ర ధనుస్సు (అయోమయ నివృత్తి)
ఆకాశంలో వచ్చే ప్రకృతి విశేషము ఇంద్రధనుస్సు లేదా హరివిల్లు.
నందికోళ్ల గోపాలరావు
నందికోళ్ల గోపాలరావు (1880 - 1945) ఆంధ్రదేశపు జమిందారు మరియు ప్రముఖ చిత్రకారుడు. వీరి రంగుల తైలవర్ణ చిత్రాలు మహారాజుల ప్రశంశలనందుకున్నాయి. వీరి స్వస్థలం కాకినాడ దగ్గరి ఇంజరం. వీరు బ్రిటిష్ వారి కాలంలో ఇంజరం మునసబుగా కూడా పనిచేశారు. వీరు ఇంజరం పరదేశమ్మ ఆలయానికి భూరి విరాళాలిచ్చారు.
వీరు చిత్రించిన ముఖ్యమైన కళాఖండాలు:
తిట్టు
తిట్టు : ఆవేశంలో ఎవరినైనా నిదించడానికి వాడే పదజాలాన్ని తిట్లు అంటారు. వీటిని మనుషులకు, పశువులకు, వస్తువులకు కూడా ఉపయోగించడం పరిపాటి.అసభ్యమైన పదజాలం కూడా తిట్లలో ఒక భాగం, శాపనార్ధాలు అని కూడ అంటారు. బూతు మాటలు పూర్తిగా తిట్లు కావు కానీ తిట్లలో బూతు మాటలు దొర్లడం సహజం. నిష్టూరంగా మాట్లాడడం కూడా తిట్లతో సమానంగా భావిస్తారు.
వేములవాడ భీమ కవి తిట్టు కవి గా తెలుగులో ప్రసిద్ధి.
సినిమాలలో రకరక లైన తిట్లను ప్రవేశ పెట్టింది 'తిట్టు బ్రహ్మ' జంధ్యాల. ఈయన సినిమా "అహ! నా పెళ్ళంట !" ఇందుకు ప్రసద్ది.
శ్రీ త్యాగరాజ ప్రభుత్వ సంగీత నృత్య కళాశాల
శ్రీ త్యాగరాజ ప్రభుత్వ సంగీత నృత్య కళాశాల హైదరాబాదులోని ప్రసిద్ధిచెందిన సంగీత మరియు నృత్య కళాశాల. ఇది రాం కోఠీ ప్రాంతంలో కలదు.
ఇది 1952 సంవత్సరంలో స్థాపించబడినది.
ఇక్కడ కర్ణాటక మరియు హిందుస్థానీ సంగీతంలో గాత్రం, నృత్యం మరియు వీణ, వేణువు, వయోలిన్, తబలా, మృదంగం, డోలు మొదలైన సంగీత వాద్యాల గురించిన నాలుగు సంవత్సరాల డిగ్రీ మరియు రెండు సంవత్సరాల డిప్లమో కోర్సులు చేయవచ్చును.
వాసుకి
వాసుకి (ఆంగ్లం: Vasuki) నాగలోకానికి రాజు. ఇతడు హిందూ మరియు బౌద్ధ పురాణాలలో పేర్కొనబడ్డాడు. ఇతని తలపై నాగమణి మెరుస్తుంటుంది. బెంగాళీలు పూజించే మనసాదేవి ఇతని సోదరి. అష్టనాగములు (పాములు)లో మిగిలిన పాములు అనంతుడు, తక్షకుడు, శంఖపాలుడు కుశికుడు, పద్ముడు, మహాపద్ముడు మరియు కర్కోటకుడు. పరమశివుడి కంఠము నందు వాసుకి సర్పము అలంకృతమై ఉంటుంది.
భగవద్గీతలో శ్రీకృష్ణుడు నాగులలో వాసుకి తానేనని పేర్కొన్నాడు.
క్షీరసాగర మథనం కోసం మందరగిరిని త్రవ్వి తీసుకొని రాగా అది మహాభారమైనదై క్రింద పడబోతే శ్రీ మహా విష్ణువు గరుడారూఢుడై వచ్చి, మందరగిరిని క్షీర సాగరము లో వదిలాడు. వాసుకి ని ప్రార్థించి వాసుకి కి అమృతం లో భాగమిస్తామని చెప్పి, ఒప్పించి దాని రజ్జుగా చేసి పాలసముద్రాన్ని చిలకడం ప్రారంభించారు. ఆలా చిలకడం ప్రారంభించేటప్పుడు దేవతలు వాసుకి పడగ వైపు నడిచారు. దానితో రాక్షసులు కోపించి తోక వైపు నిలబడి చిలికే నీచులమా అని అనగా దేవతలు తోక పట్టుకొని చిలకడానికి అంగీకరించారు. ఆ విధంగా చిలుకుతుండగా ఆ మంధరగిరి క్రిందనిలిచే ఆధారము లేక క్షీరసాగరము లోనికి జారిపోతుండగా శ్రీ మహావిష్ణువు కూర్మావతారము ఎత్తి, ఆ పర్వతాన్ని తన వీపు మీద ఉంచుకొన్నాడు.
ప్రతి ఋతువులో సూర్యునికి తోడుగా అతని రథములో ఇద్దరు ఆదిత్యులు, ఇద్దరు ఋషులు, ఇద్దరు గంధర్వులు, ఇద్దరు అప్సరసలు, ఇద్దరు రాక్షసులు, ఇద్దరు నాగులు ప్రయాణం చేస్తారు. మధు మాసము(చైత్రమాసం)లో ధాతా, హేతీ, వాసుకీ, రథకృత్, పులస్త్య, కృతస్థలీ అనేవారితో పాటుగా తుంబురుడు సూర్యరథంలో తిరుగుతారు.
పరమయోగి విలాసము
పరమయోగి విలాసము తాళ్ళపాక తిరువేంగళనాధుడు రచించిన ద్విపద పద్య కావ్యం. ఇందులో పన్నిద్దరు ఆళ్వార్లు, ఆచార్యుల చరిత్ర సుమారు 7,000 ద్విపద పద్యాలు, ఎనిమిది ఆశ్వాసాలుగా ఉన్నాయి. ఆళ్వార్ల జీవితచరిత్రలపై తెలుగులో రచించిన మొట్టమొదటి కావ్యం దీని విశిష్టత.
ఒకనాడు చిన్నన్నకు రాత్రి నిద్రలో వేంకటేశ్వరుడు ఒకానొక శ్రీవైష్ణవాచార్యుని ఆకారంలో గోచరించాడు. తన చేతితో తాను ఆరగించిన ప్రసాదాన్ని ఈ మహాకవికి ఇచ్చాడు. "పన్నిద్దరాళ్వారుల పవిత్రగాథలను ద్రావిడ ప్రబంధాన్నుండి సేకరించి, తెలుగులో ద్విపద కావ్యంగా రచించి, లక్ష్మీసమేతుడవై, భక్తుల పరివారంతో కొలువుదీరియున్న నాకు అంకితం చేయవలసింది" అని సెలవిచ్చారు. స్వామివారి ఆదేశానుసారం ఈ అపూర్వమైన గ్రంథాన్ని చిన్నన్న రచించెను.
తార
తార వానర రాజైన వాలి భార్య. కిష్కింధ కాండలో వాలిసుగ్రీవులతో తార పాత్ర చిత్రించబడినది. వీరి కుమారుడు అంగదుడు.
సుగ్రీవుడు కిష్కింధకు వెళ్ళి వాలిని రెండవసారి యుద్ధానికి కవ్వించాడు. కోపంతో బయలుదేరిన వాలిని తార వారింప ప్రయత్నించింది. అంతకు ముందే దెబ్బలు తిన్న సుగ్రీవుడు మళ్ళీ యుద్ధానికి రావడానికి రామలక్ష్మణుల అండయే కారణం కావచ్చు అని హితం పలికింది. కాని వాలి వినలేదు. తనకు ఇక్ష్వాకు రాకుమారులతో వైరం లేదు గనుక ఆ ధర్మపరులు తనకు హాని చేయరన్నాడు. కోపంతో బుసలు కొడుతూ యుద్ధానికి బయలుదేరాడు. అన్నదమ్ములు మళ్ళీ భీకరంగా పోరాడసాగారు. వాలికి ఇంద్రుడు ఇచ్చిన కాంచనమాలా వర ప్రభావం వలన ఎదురుగా పోరాడే వారి శక్తిలో సగం వాలికి సంక్రమిస్తుంది. కనుక క్రమంగా సుగ్రీవుని బలం క్షీణించసాగింది. ఆ సమయంలోనే రామచంద్రుడు కోదండాన్ని ఎక్కుపెట్టి వజ్రసమానమైన బాణాన్ని వాలి గుండెలపై కొట్టాడు. వాలి హాహాకారాలు చేస్తూ మూర్ఛపోయాడు.
తరువాత వాలి సుగ్రీవుని పిలచి తన మెడలోని కాంచనమాలను అతనికిచ్చాడు. అంగదుడిని స్వంత కొడుకులాగానే చూసుకోమన్నాడు. తార హితోక్తులను అమలు చేయమన్నాడు. రాఘవుల కార్యాలను అలక్ష్యం చేయవద్దన్నాడు. పిన తండ్రిని కూడా తండ్రిని లాగానే గౌరవించమని అంగదునికి చెప్పాడు. దేశ కాలాలు గుర్తించి ప్రభువు పట్ల విధేయుడై ఉండాలన్నాడు. ఎవరితోనూ అతి స్నేహమూ, తీవ్ర వైరమూ మంచివికావన్నాడు. అందరి వద్దా సెలవు తీసికొని, నోరు తెరచియే మరణించాడు.
తనను కూడా చంపి భర్త దగ్గరకు పంపమని తార రాముని ప్రాధేయపడింది. సుగ్రీవుడు పశ్చాత్తాపంతో కుమిలి పోయాడు. అందరినీ ఓదార్చి రాముడు వాలికి అంత్య క్రియలను జరపమన్నాడు. అనంతరం రాముని ఆనతిపై రాజుగా సుగ్రీవుడూ, యువరాజుగా అంగదుడూ అభిషిక్తులయ్యారు.
తార (అయోమయ నివృత్తి)
తార వానర రాజైన వాలి భార్య. కిష్కింధ కాండలో వాలిసుగ్రీవులతో తార పాత్ర చిత్రించబడినది.
అనిత ఓ అనిత
అనిత ఓ అనిత అనే పాట ఆంధ్రప్రదేశ్ లో ప్రముఖంగా వినిపిస్తోంది. ఇది ఒక ప్రైవేట్ పాట. కాని సినిమా పాట అంత విజయవంతం అయింది. ఈ పాట ఎవరు ఎప్పుడు వ్రాశారో తెలియదు. కాకపోతే నాగరాజు అనే వ్యక్తి రచించి, పాడారని అనేక ఛానల్లలో కార్యక్రమాల ప్రసారం జరిగింది. ఓ భగ్న ప్రేమికుడు తన ప్రియురాలిని ఊహించుకుని రాసిన పాటగా విశేష ప్రాచుర్యం పొందినది. యువత ఈ పాటను తమ మొబైల్ ఫోన్లలో డౌన్ లోడ్ చేసుకొనుటకు ఆసక్తి చూపిస్తున్నారు.
అనేక చిత్రాలలో విలన్ మరియు ముఖ్య పాత్రలు చేసిన చరణ్ రాజ్ పాటను, రాసిన నేపథ్యాన్ని ఆధారంగా చేసుకొని అనితా ఓ అనితా యదార్థ ప్రేమ కథ అనే సినిమాను నిర్మించి, దర్శకత్వం కూడా వహించారు. 
 అనిత ఓ వనిత నా అందమైన అనిత దయలేదా కాస్తైనా నా పేదప్రేమ పైనా
విషయ వ్యక్తీకరణ
ఏదైనా విషయాన్ని, లేక భావాన్ని రాత పూర్వకంగా కాని దృశ్య శ్రవణ మాధ్యమాల ద్వారా ఆసక్తికరంగా, సమగ్రంగా తెలియచేసే పరిజ్ఞానమే విషయ వ్యక్తీకరణ (Documentation). దీని ఉపయోగాలు
విషయ వ్యక్తీకరణ సరిగా చేయటానికి కొన్ని మెళకువల గురించి తెలుసుకుందాం.
విషయ వ్యక్తీకరణ ఎందుకు ఎవరి కోసం, లాంటి ప్రశ్నలు వేసికొంటే, స్పష్టత లభించి, ఆత్మ విశ్వాసం ఎర్పడుతుంది.వ్యాకరణ విషయాలు పట్టించుకోకుండా మన ఆలోచనలను కాగితం పైన పెట్టటమే స్వేచ్ఛగా రాయటం (Free writing) అనే ప్రక్రియ.
ఇది సులభంగా చేయటానికి చిట్కాలు
ఎంపిక చేసిన విషయానికి సంబంధించిన అంశాలు వాటి మధ్య వుండే సంబంధాలు రేఖా బొమ్మ రూపంలో తయారు చేయడమే ఆలోచనా పటం. (Mind Map) ఇది వాడితే అంశాల సమగ్రత, ప్రాధాన్యత, వరుస క్రమము నిర్ణయించడం సులభం అవుతుంది.
ఒక కాగితం తీసుకోండి. వృత్తం గీయండి దానిలో ఎంపిక చేసిన విషయం రాసి. దానికి సంబంధించిన అంశం ఆలోచించండి. దానినుండి ఒక గీత గీచి, మరల ఒక వృత్తం గీచి దానిలో సంబంధించిన అంశం రాయండి. అలా ఆలోచనలు, గీతలు, వృత్తాలు, రాతలు చేస్తూ పోతే, ఆలోచనా పటం తయారవుతుంది.
తరువాత మార్పులు , చేర్పులు , తొలగింపులు చేస్తే విషయ వ్యక్తీకరణకి స్పష్టత ఏర్పడుతుంది. ఆ తరువాత, ఈ అంశాలను విపులీకరిస్తే మంచి వ్యాస రూపం లేక దృశ్య శ్రవణ మాధ్యమ రూపం తయారవుతుంది.
దీనిని ఒంటరిగా, లేక జట్టుగా చేయవచ్చు. జట్టుగా చేసేటప్పుడు క్రింది సూచనలు పాటించండి.
దీనిలో ముఖ్యాంశాలు.
కొన్ని పేజీలలో చెప్పే విషయాన్ని ఒక్క బొమ్మ ద్వారా సులభంగా తెలియచెప్పవచ్చు. నిరక్ష్యరాస్యులు కూడా అర్ధం చేసుకోగలుగుతారు.
బొమ్మ వ్యక్తుల హావభావాలను, స్థితిగతులను అద్దం పట్టేదిగా వుండాలి.
అరపేట
అరపేట, కరీంనగర్ జిల్లా, మెట్‌పల్లి (కరీంనగర్ జిల్లా మండలం) మండలానికి చెందిన గ్రామము
భాషా భాగాలు
వివిధ భాషలలో భాషా భాగాలు వేర్వేరు రకాలుగా విభజించబడ్డాయి.
పదాల వర్గీకరణ చరిత్రలో చాలా పురాతన కాలం నుంచి గమనించవచ్చు. సంస్కృత వ్యాకరణ వేత్త "యాస్కుడు", క్రీ. పూ. 5 లేక 6 వ శతాబ్దంలో రచించిన, ఆరు వేదాంగములలో ఒకటైన నిరుక్తము అనే గ్రంధంలో పదాలను నాలుగు ముఖ్యమైన భాగాలుగా విభజించాడు.
ఈ నాలుగు భాగాలను రెండు వర్గాలుగా విభజించాడు. (నామ, ఆఖ్యాత) మరియూ (ఉపసర్గ, నిపాత)
తెలుగులో భాషా భాగములు ఆరు.
గుంటుపల్లి కల్పలత
గుంటుపల్లి కల్పలత ప్రఖ్యాత ఛాతీ వైద్యురాలు. అమెరికన్‌ ఛాతీ వైద్యుల సంఘమునకు అధ్యక్షురాలు. హ్యూస్టన్ లోని బాయ్లర్‌ కాలేజ్‌ ఆఫ్‌ మెడిసిన్‌ లోఆచార్యురాలు. బీసీఎంలో శ్వాసకోశ సంబంధిత వ్యాధుల శాఖకు అధిపతి. పొగాకు వాడకానికి వ్యతిరేకంగా ఎంతో కృషి చేసి, సంబంధిత వ్యాధులను నివారించడానికి పాటుపడ్డారు. అమెరికాలో భారత సంతతి వైద్యుల సంఘానికి మొదటి మహిళా అధ్యక్షురాలిగా పనిచేశారు. హైదరాబాదు‌లోని ఉస్మానియా విశ్వవిద్యాలయములో వైద్యశాస్త్రములో ఎం.డీ పట్టా పొందారు. ఆ తరువాత ప్రత్యేక విద్య‌ చేయడానికి 1974లో అమెరికా వెళ్లారు. పొగాకు వాడకాన్ని నియంత్రించేందుకు పలు సాంఘిక సేవా కార్యక్రమాలను ఆమె నిర్వహించారు. పొగాకు వాడకానికి వ్యతిరేకంగా ఏడు భాషల్లో పుస్తకాలు వెలువరించడమే కాక, పిల్లల్లో పొగాకు పట్ల వ్యతిరేకత కలిగే ఎన్నో కార్టూన్లు రూపొందించారు. 'ఈవిల్స్ ఆఫ్‌ టుబాకో' పేరిట ఒక సీడీని, 12 నిమిషాల వీడియో డాక్యుమెంటరీని రూపొందించారు. వాటిని తెలుగు, హిందీ, ఉర్దూ, తమిళ, గుజరాతీ భాషల్లోకి అనువదించారు. భారతదేశ గ్రామీణ ప్రాంతాల్లో స్వచ్ఛంద వైద్య, విద్య సేవలు అందించే 'షేర్‌-యూఎస్‌ఏ' సంస్థను కూడా ఆమె స్థాపించారు.
కన్యక (పద్య కావ్యం)
కన్యక గురజాడ అప్పారావు రచించిన చిన్న పద్య కావ్యం. ఈ కథను తీసుకుని రాజులు వారు చూచిన సుందరులనెల్ల తమ కామానికి బలియిచ్చే క్రౌర్యాన్ని, వారికి సామాన్య వైశ్యులకూ వుండే అంతరువును బహు చాకచక్యంగా చిత్రించారు.
ఒక అందమైన పడుచు ప్రాయపు వైశ్య కన్యక దేవాలయానికి పూజ కోసం వెళుతుంది.
ఆ దేశపు రాజు ఆమె మీద కన్నువేశాడు. నడివీధిని దుష్టమంత్రుల సహాయంతో ఆమెను పట్టుకోదలచాడు.
కాని కన్యక నన్ను ముట్టుకోవద్దు, దైవకార్యం తరువాత రాచకార్యం అన్నారు కదా, నేను ఎక్కడకి దాటిపోనని పలికింది.
తరువాత వైశ్యులు రాజుతో "మీరు బలిమిని పట్టాలనుకుంటున్నారా లేకుంటే ఆమె మీది కాదా? ఇప్పుడు దేవాలయానికి వీరభద్ర పళ్ళెరం పట్టబోతున్నాం, తరువాత ధర్మసమ్మతమైతే వివాహమాడుదురు" అన్నారు.
"మేమూ దేవాలయానికొస్తాం, అక్కడ వివాహమాడతాం" అన్నాడు రాజు. అట్లే వెళ్ళారు.
వైవాహికాగ్ని యెదుట భక్తిభావభరితమైన కన్యక తమ కులము సాములకు కాసువీసముతో తృప్తిబొందక బాహుబలమును, బుద్ధిబలమును సంపాదించి మీ యాలుబిడ్డలను కాపాడుకోండని ఉపదేశించింది.
రాజును చూసి పట్టుకోవడానికి సమర్థుడవైతే పట్టుకొమ్మని ఒక్కమాటున అగ్నిగుండాన దూకింది.
సిరామిక్
సిరామిక్ అనగా ఇది ఒక ఈజిప్టు పదము కెరామోస్ నుండి వచ్చింది. కెరామోస్ అనగా "బాగా కాల్చిన బoక మన్నుమిశ్రమము(burnt stuff)". ఇది అలోహము మరియు నిర్జీవ పదార్ధము. ప్రాచీన కాలంలో ఈ సిరామిక్ పాత్రలు నీరు మరియు పాలు భద్ర పరుచుకొవడానికి ఉపయోగించే వారు. తరువాతి కాలంలో దాని యొక్క ధర్మాలు గమనించి వివిధరకములైన పనులకు ఉపయోగించారు.
సిరామిక్ ఉత్పత్తులు వివిధ రకాలైన పనులకు ఉపయోగించవచ్చు.
gggggggggggggggggggggggggggggggggggg
జగద్గురు 8వ నృసింహ భారతీస్వామి
శృంగేరి శారదా పీఠం లోని ప్రాచీనకాలం నుండి గురు పరంపర కొనసాగుతుంది. వీరిలో 32వ జగద్గురుగా 8వ నృసింహ భారతీ స్వామిని పేర్కొంటారు. వీరు భారతదేశమంతటా సంచరించి, శిష్యులకు ఉపదేశాలు చేసి సనాతన ధర్మ ప్రచారం చేశారు.
వీరు 1798లో జన్మించారు. చిన్నతనంలోనే కాలినడకన కాశీకి వెళ్ళి అచ్చటి పండితుల వద్ద శాస్త్రాల్ని అధ్యయనం చేశారు. శారదా పీఠం యొక్క ఆధిపత్యం పొందిన నాటిని వీరు వయస్సు 19 సంవత్సరాలు. పీఠాన్ని అలంకరించిన పిమ్మట బహుశాస్త్ర పారంగతులై నిత్యం యోగాభ్యాసంతో ఆహారం మరియు నిద్రలను జయించారు. నిత్యం నృసింహుని ఉపాసనం వలన దివ్యతేజస్సు పొందారు. గురువులు తెలుగు, కన్నడం, తమిళం, మరాఠీ, హిందూస్తానీ, సంస్కృత భాషలలో అనర్గళంగా ఉపన్యసించేవారు.
జగద్గురువులు బెంగుళూరులో మకాం ఉన్నప్పుడు వీరిని గురించి వినిన కమీషనరు బౌరింగు ఒకనాటి నడిరాత్రి మారువేషములో గురువులను పరిశీలించుటకు వచ్చెను. తదేక ధ్యానంలో నిశ్చలంగా చంద్రమౌళీశ్వరుని పుష్పార్చన చేయుచున్న గురువులను చూచి, విస్మయం చెంది వారిపై విశేషమైన గౌరవ ప్రపత్తులు కలిగినవారైరి.
గురువులు ఉత్తరదేశ యాత్రలో నాగపూరులో ఉన్నప్పుడు, భోగ లాలసుడైన భోంస్లే రాజు వీరిని గౌరవించక అష్టకష్టాలు పడి చివరకు తన తప్పును తెలుసుకొని గురువుల అనుగ్రహం పొందాడు.
ఒకసారి రామేశ్వరం యాత్రలో వారి పరిచారికులు ఆలయ ప్రాంగణంలోని కోటి తీర్థం అనే బావిలో గురువుగారి స్నానానికి నీరు తోడుచుండగా దేవాలయ పాలకులు వద్దని వారించారు. తెలిసిన జగద్గురువులు సర్వ తీర్థం అనే బావిలో స్నానం చేసి, రామేశ్వర యాత్ర సర్వ తీర్థంలో స్నానంతోనే పూర్తవుతుందని ప్రకటించారు. జనమంతా గురువుగార్ని అనుసరించారు. దీనివలన కోటితీర్థం పాలకులు వృత్తిని కోల్పోయి గురువుల పాదాలపై పడ్డారు. వారు కరుణించి కోటితీర్థం బావిని పుణ్యోదకాలతో ప్రోక్షించి పునీతం చేసి మరళ జనాదరణ పొందినట్లుగా చేశారు.
రెండవసారి మధుర వెళ్ళినప్పుడు మీనాక్షి దేవాలయ అర్చకులు వారిని గర్భాలయంలోకి వెళ్ళనీయకపోగా, గురువులు రెండు టెంకాయలను తెప్పించి మీనాక్షి సుందరేశ్వరులను అందున ఆవాహనం చేసి గుమ్మం వద్దనే పూజించారు. ఆనాటి నుండి యాత్రికులు కూడా ఆలయం లోనికి వెళ్ళకుండా ఆ టెంకాయలకే అర్చన చేయసాగారు. పూజారులు పశ్చాత్తాపపడగా మూలవిరాట్టులకు శక్తిపాతం కల్పించారు.
ఒకసారి జగద్గురువులు మహారాష్ట్ర దేశంలో సంచారం చేస్తుంటే అటవికులు గురువుల వసతిలోని ద్రవ్యాన్ని దోచుకోడానికి వచ్చి, గురువుల ముఖం చూడగానే వారి మనస్సు మారి, గురువులకు మ్రొక్కి, శిష్యులై, అంగరక్షకులై వెంట ఉండి గురువులను అడవి దాటించారు.
క్రీ.శ. 1831లో మైసూరు రాజ్యాన్ని లార్డు బెంటింగు బ్రిటిష్ పాలన క్రిందిని తెచ్చాడు. కాని శృంగేరి పీఠం పై భక్తిశ్రద్ధలు కలిగి సంస్థానికున్న హక్కులు అనగా పన్నులు లేకుండుట, శాంతి భద్రతలు కాపాడుకొనుట, ఆస్తి తగాదాలు పరిష్కరించుకొనుట వంటివి పీఠాధిపతులకే నిరాటంకంగా అమలుచేసుకునే హక్కు కలదని ప్రకటించాడు.
గురువులు ఉత్తరదేశ యాత్రలో కలక్టరు అలగ్జాండరు నిస్బెట్ గురువుల ప్రయాణానికి కావలసిన సదుపాయాలు కల్పించాడు. వీరు ద్వారక, కురుక్షేత్రం, కాశీ, బదరికాశ్రమము, పూరి జగన్నాథములలో సంచరించారు.
జగద్గురువులు నైజాం రాష్ట్రంలో మూడు సంవత్సరాలు సంచారం చేశారు. అప్పుడు హైదరాబాదు ప్రధానమంత్రి గోల్కొండ సుభాలోనున్న జాగీరుదార్లకు దేశముఖులకు, దేశపాండేలకు, పటేలులకు తాఖీదులు పంపి ఇతర మఠాధిపతులెవ్వరు శృంగేరి జగద్గురువుల వలె మహాబిరుదాలను ధరించరాదని, వీరి శిష్యుల నుండి కానుకలు వసూలు చేయరాదని ఉత్తరువులు జారీ చేశారు. క్రీ.శ. 1843-45 సంవత్సరాలలో ఈ ఆదేశాలు పర్షియన్ భాషలో జారీ అయినాయి. హైదరాబాదు నవాబు జగద్గురువులకు నవరత్నములు పొదిగిన బంగారు కిరీటమును సమర్పించి తన ప్రగాఢ భక్తిని చాటుకున్నాడు.
కీరవాణి రాగం
కీరవాణి రాగము కర్ణాటక సంగీతంలో 21వ మేళకర్త రాగము.
ఈ రాగం లోని స్వరాలు "చతుశృతి రిషభం, సాధారణ గాంధారం, శుద్ధ మధ్యమం,
శుద్ధ ధైవతం, కాకళి నిషాధం". ఇది 57 మేళకర్త సింహేంద్ర మధ్యమ రాగానికి శుద్ధ మధ్యమ సమానము.
చాలామంది వాగ్గేయకారులు కీరవాణి రాగంలో కీర్తనల్ని రచించారు.
కీరవాణి రాగానికి చాలా జన్య రాగాలు ఉన్నవి. వీనిలో కళ్యాణ వసంతం, సామప్రియ, వసంత మనోహరి ముఖ్యమైనవి.
కనకాంగి రాగం
కనకాంగి రాగము కర్ణాటక సంగీతంలో మొదటి మేళకర్త రాగము. 
ఈ రాగం లోని స్వరాలు "శుద్ధ రిషభం, శుద్ధ గాంధారం, శుద్ధ మధ్యమం, శుద్ధ ధైవతం మరియు శుద్ధ నిషాధం". ఇది 37 మేళకర్త సాలగం రాగానికి శుద్ధ మధ్యమ సమానము.
చాలామంది వాగ్గేయకారులు కనకాంగి రాగంలో కీర్తనల్ని రచించారు.
కనకాంగి రాగానికి కొన్ని జన్య రాగాలు ఉన్నవి. వీనిలో మంగళంపల్లి బాలమురళీకృష్ణ గారి లవంగి ఒకటి.
రత్నాంగి రాగం
రత్నాంగి రాగము కర్ణాటక సంగీతంలో 2వ మేళకర్త రాగము. 
ఈ రాగం లోని స్వరాలు "శుద్ధ రిషభం, శుద్ధ గాంధారం, శుద్ధ మధ్యమం, శుద్ధ ధైవతం" మరియు "కైశికి నిషాధం". ఇది 38 మేళకర్త జలార్ణవం రాగానికి శుద్ధ మధ్యమ సమానము.
చాలామంది వాగ్గేయకారులు రత్నాంగి రాగంలో కీర్తనల్ని రచించారు.
రత్నాంగి రాగానికి కొన్ని జన్య రాగాలు ఉన్నవి. వీనిలో రేవతి రాగం ఒకటి.
గానమూర్తి రాగం
గానమూర్తి రాగము కర్ణాటక సంగీతంలో 3వ మేళకర్త రాగము. 
ఈ రాగం లోని స్వరాలు "శుద్ధ రిషభం, శుద్ధ గంధారం, శుద్ధ మధ్యమం, శుద్ధ ధైవతం మరియు కాకలి నిషాధం". ఇది 39 మేళకర్త ఝాలవరాళి రాగానికి శుద్ధ మధ్యమ సమానము.
చాలామంది వాగ్గేయకారులు గానమూర్తి రాగంలో కీర్తనల్ని రచించారు.
గానమూర్తి రాగానికి కొన్ని జన్య రాగాలు ఉన్నవి.
మావటి
మావటి అంటే ఏనుగును మచ్చిక చేసుకునే వారు. ఏనుగును మచ్చిక చేసుకునే వృత్తి వీరికి వంశ పారంపర్యంగా సంక్రమిస్తుంది. వీళ్ళకు చిన్నప్పుడే ఒక ఏనుగును అప్పగించి అది ముసలిదైపోయే దాకా దాన్నే అంటిపెట్టుకుని ఉంటారు. ఏనుగును నియంత్రణలో ఉంచడానికి వాడే పరికరాన్ని "అంకుశం" అంటారు. దీంతో దాని శరీరంపై పొడవడం ద్వారా తమ ఆధీనంలో ఉంచుకుంటారు.
సంస్కృతంలో వీళ్ళను రెగావాన్, యుక్తిమాన్, బల్వాన్ అని మూడు రకాలుగా వర్గీకరించారు. రెగావాన్ అంటే ప్రేమతో లొంగదీసుకునే వారు. యుక్తిమాన్ అంటే తెలివితో లొంగదీసుకునే వారు. బల్వాన్ అంటే శక్తితో లొంగ దీసుకునేవారు.
వనస్పతి రాగము
వనస్పతి రాగము కర్ణాటక సంగీతంలో 4వ మేళకర్త రాగము. 
ఈ రాగం లోని స్వరాలు "శుద్ధ రిషభం, శుద్ధ గాంధారం, శుద్ధ మధ్యమం, చతుశృతి ధైవతం" మరియు "కైశికి నిషాధం". ఇది 40 మేళకర్త నవనీతం రాగానికి శుద్ధ మధ్యమ సమానము.
చాలామంది వాగ్గేయకారులు గానమూర్తి రాగంలో కీర్తనల్ని రచించారు.
వనస్పతి రాగానికి కొన్ని జన్య రాగాలు ఉన్నవి. వీనిలో రసాలి రాగం ఒకటి.
మానవతి రాగము
మానవతి రాగము కర్ణాటక సంగీతంలో 5వ మేళకర్త రాగము. 
ఈ రాగం లోని స్వరాలు "శుద్ధ రిషభం, శుద్ధ గాంధారం, శుద్ధ మధ్యమం, చతుశృతి ధైవతం మరియు కాకళి నిషాధం". ఇది 41 మేళకర్త పావని రాగానికి శుద్ధ మధ్యమ సమానము.
చాలామంది వాగ్గేయకారులు మానవతి రాగంలో కీర్తనల్ని రచించారు.
మానవతి రాగానికి కొన్ని జన్య రాగాలు ఉన్నవి.
తానరూపి రాగము
తానరూపి రాగము కర్ణాటక సంగీతంలో 6వ మేళకర్త రాగము. 
ఈ రాగం లోని స్వరాలు "శుద్ధ రిషభం, శుద్ధ గాంధారం, శుద్ధ మధ్యమం, షట్చ్రుతి ధైవతం" మరియు "కాకళి నిషాధం". ఇది 42 మేళకర్త రఘుప్రియ రాగానికి శుద్ధ మధ్యమ సమానము.
చాలామంది వాగ్గేయకారులు తానరూపి రాగంలో కీర్తనల్ని రచించారు.
తానరూపి రాగానికి కొన్ని జన్య రాగాలు ఉన్నవి.
విజయనగరం పూసపాటి వంశం
మాధవరాజు తమ్మిరాజు 1 అయ్యపరాజు ఔబలరాజు సింగరాజు
పెదమాదరాజు, చినమాదరాజు, దేవరాజు అమలరాజు తమ్మిరాజు 2 అన్నలదేవి [1396] సింగరాజు
తిప్పరాజు మాదరాజు రాచిరాజు 1, సూర్యాంబ
తిప్పరాజు తమ్మిరాజు 3 కృష్ణరాజు
రాచిరాజు 2 తిప్పరాజు-గోపమాంబ కృష్ణరాజు
[1459-1530] [1460]
పెదకృష్ణభూపతి-తిమ్మాంబ రాచిరాజు 3 తమ్మిరాజు 4
పెదజగన్నాధరాజు చినజగన్నాధరాజు కృష్ణమరాజు-ఎల్లమాంబ
కృష్నమరాజు రామరాజు భూపాలరాజు
[కుమిలికోట నిర్మాత] ! కొండ్రాజు తమ్మభూపాలుదు[1620-1670] శ్రీకృష్న విజయ ప్రబంధకర్త
జగన్నాధరాజు అన్నమరాజు-వెంగమాంబ ! !
రామభద్రరాజు కృష్నమరాజు-కేశమాంబ !-------------! భూపాలరాజు
బంగారుతల్లి ! కొండ్రాజు
దివాన్ సీతారమరాజు వెంకటపతిరాజు [దత్తుడు]
నారాయణగజపతి ఆనందగజపతి-వనకుమారి అప్పలకొందయాంబ [రేవారాణి]
[1850-1863] [1849-1912] 
అలక్ రాజేశ్వరిదేవి అలక్ నారాయణ గజపతి-విద్యావతీ దేవి విజయానందగజపతి
అప్పలకొందయాంబ విజయరామగజపతి-5 జయశ్రీదేవి విశ్వేశ్వర గజపతి
త్రిలింగ
త్రిలింగ లేదా త్రిలిజ్గ ఒక తెలుగు సారస్వత పత్రిక. దీనిని వావిళ్ల సంస్థ వారు 1914 సంవత్సరంలో ప్రారంభించారు. దీనికు అక్కిరాజు ఉమాకాంతం వారు ప్రారంభ సంపాదకులుగా పనిచేశారు. సుమారు 50 సంవత్సరాలకు పైగా ఈ పత్రిక దేదీప్యమానంగా వెలిగింది.
వ్యావహారిక భాషోద్యమాన్ని గురించి త్రిలింగ పత్రిక కార్టూన్లు ప్రచురించేది. తెలుగు పత్రికలలో ఈ వ్యాజ చిత్రాలు ప్రారంభించింది త్రిలింగ పత్రికే.
ఈ పత్రిక 2010 సంవత్సరంలో వావిళ్ళ రామస్వామి శాస్త్రులు అండ్ నంస్ వారిద్వారానే తిరిగి హైదరాబాదులో ప్రారంభించబడినది. దీని పేరును మార్చలేదు. గానీ త్రిలింగ : సాహిత్య, సాంస్కృతిక త్రైమాసిన పత్రిక గా ఉంచారు.
శ్రీ భారతీ తీర్థ
జగద్గురు శ్రీ భారతీ తీర్థ మహాస్వామి శృంగేరి శారదా పీఠము యొక్క ప్రస్తుత 36వ పరమాచార్యులు.
భారతీ తీర్థుల వారి జన్మస్థలం గుంటూరు జిల్లా పల్నాడు ప్రాంతంలో నాగులేరు నదీ తీరాన ఉన్న అలుగు మల్లెపాడు గ్రామము. ఇక్కడ తంగిరాల వారిది వైదికాచార కుటుంబము. స్వామివారి తల్లిదండ్రులు తంగిరాల వేంకటేశ్వరావధాని మరియు అనంతలక్ష్మమ్మ. వీరు కృష్ణయజుఃశాఖీయులు, ఆపస్తంబసూత్రులు, కుత్సస గోత్రులు. వీరు నలుగురు కుమార్తెల తరువాత పుత్రుడు కలగాలని శివారాధన చేయగా ఏప్రిల్ 11, 1951 తేదీన స్వామివారు కలిగారు. తల్లిదండ్రులు సీతారామాంజనేయులు అని పేరుపెట్టారు.
స్వామివారు చిన్నప్పటి నుండే భక్తిభావాలను ప్రదర్శించేవారు. వేదాధ్యయనము తండ్రిగారి వద్ద ప్రారంభించి తరువాతి కాలంలో ప్రతాపగిరి శివరామశాస్త్రి గారి వద్ద సంస్కృతాంధ్రాల్ని చేర్చుకున్నారు. చిన్నతనంలోనే సంస్కృతంలో మంచి ప్రావీణ్యము గడించి విద్వాంసుల మన్ననలు పొందారు. సంహితా, బ్రాహ్మణ, ఆరణ్యకములను అభ్యసించి జిల్లా వేద ప్రవర్థక విద్వత్పరిషత్తు వారి వేద పరీక్షలో ఉత్తమ శ్రేణిలో ఉత్తీర్ణులయ్యారు. వీరు ఏకసంథాగ్రాహి.
1960వ సంవత్సరంలో శృంగేరి పీఠాధీశ్వరులు శ్రీ అభినవ విద్యాతీర్థ మహాస్వామి వారు విజయయాత్రలో నరసారావుపేట వేంచేశారు. అవధానిగారు తన కుమారుని వెంటబెట్టుకొని జగద్గురువులకు పాదాభివందనం చేసిరి. గురువుల దర్శనము సీతారామాంజనేయులు అనిర్వచనీయమైన అనుభూతిని పొందెను. వేద పండితులతో పాటు జరిగిన వేదమంత్ర పఠనములో అతని మంత్రోచ్ఛారణము చూచి శ్రీచరణులు ముగ్ధులైనారు. 1961 సంవత్సరములో మహాస్వాముల వారి పునర్దర్శన సమయంలో వీరి సంస్కృత భాషను తిలకించి విశిష్ట పురస్కారం ఇచ్చారు. మహాస్వామి వారు ఉజ్జయినిలో చాతుర్మాస్య వ్రతము జరుపుచుండగా అక్కడకు చేరిన సీతారామాంజనేయులు తనను శిష్యునిగా స్వీకరించమని ప్రార్థించెను. వారి అనుగ్రహంతో స్వామివారి శిష్యునిగా ఏడెనిమిది సంవత్సరములలో కృష్ణయజుర్వేదాలు, న్యాయ, వ్యాకరణ, పూర్వోత్తర, మీమాంసాది శాస్త్రములలో పరిపూర్ణ పాండిత్యము గడించారు.
చాలా సంవత్సరములు శారదా పీఠంలో అతి సన్నిహితముగా ఆ బ్రహ్మచారి మేధాశక్తిని, సత్ప్రవర్తనను, శాస్త్ర పాండిత్యములను పరీక్షించుచున్న పీఠాధిపతులు అతనిమీద వాత్సల్యము కలిగి శ్రీ శారదాదేవి అనుమతితో శ్రీ శృంగేరి శంకర పీఠానికి ఉత్తరాధిపతిగా నియమించవలెనని ఆనంద నామ సంవత్సరం ఆశ్వయుజ శుద్ధ ద్వాదశి (నవంబరు 11, 1974) నాడు నిర్ణయించిరి. ఆనాడు వేలాది భక్తుల సమక్షంలో వారికి సన్యాసాశ్రమము అనుగ్రహించి "శ్రీ భారతీ తీర్థ" అనే ఆశ్రమ నామధేయము ఇచ్చారు.
స్వామివారి శాస్త్ర పాండిత్యము మరియు సంభాషణా చాతుర్యములు నిరుపమానమైనది. వీరు సంస్కృతము, తెలుగు, కన్నడము, తమిళము, హిందీ భాషలలో అనర్గళముగా ఉపన్యాసాలు ఇస్తారు. సన్యాసాశ్రమంలో గురువుగారితోను, తరువాత ఒక్కరే భారతదేశమంతా విజయయాత్రలు జరిపిరి.
అభినవ విద్యాతీర్థ మహాస్వామివారు సెప్టెంబరు 21, 1989 తేదీన బ్రాహ్మీభావమును పొందిరి. శ్రీ భారతీ తీర్థ స్వాములు శుక్ల నామ సంవత్సరం ఆశ్వయుజ శుద్ధ పంచమి గురువారం (అక్టోబరు 19, 1989) నాడు పట్టాభిషిక్తులై శృంగేరి శారద పీఠాధిపత్యమును వహించిరి. శ్రీచరణులు పీఠాధిరోహణము చేసిన తర్వాత గురువులు చూపిన మార్గములో ధర్మరాజ్యపాలనము చేయుచు, భక్తుల అభ్యర్ధనలను మన్నించి ఆంధ్రప్రదేశ్, మహారాష్ట్ర, తమిళనాడు, కేరళ, కర్ణాటక మరియు ఢిల్లీ రాష్ట్రాలలో విజయయాత్ర జరిపి భక్తులను అనుగ్రహించారు.
సేనావతి రాగం
సేనావతి రాగము కర్ణాటక సంగీతంలో 7వ మేళకర్త రాగము. 
ఈ రాగం లోని స్వరాలు "శుద్ధ రిషభం, సాధారణ గాంధారం, శుద్ధ మధ్యమం, శుద్ధ ధైవతం" మరియు "శుద్ధ నిషాధం". ఇది 43 మేళకర్త గవాంభోది రాగానికి శుద్ధ మధ్యమ సమానము.
చాలామంది వాగ్గేయకారులు సేనావతి రాగంలో కీర్తనల్ని రచించారు.
సేనావతి రాగానికి కొన్ని జన్య రాగాలు ఉన్నవి.
ధేనుక రాగము
ధేనుక రాగము కర్ణాటక సంగీతంలో 9వ మేళకర్త రాగము.
ఈ రాగం లోని స్వరాలు "శుద్ధ రిషభం, సాధారణ గాంధారం, శుద్ధ మధ్యమం, శుద్ధ ధైవతం మరియు కాకళి నిషాధం". ఇది 45 మేళకర్త శుభపంతువరాళి రాగానికి శుద్ధ మధ్యమ సమానము.
చాలామంది వాగ్గేయకారులు ధేనుక రాగంలో కీర్తనల్ని రచించారు.
ధేనుక రాగానికి కొన్ని జన్య రాగాలు ఉన్నవి.
నాటకప్రియ రాగము
నాటకప్రియ రాగము కర్ణాటక సంగీతంలో 10వ మేళకర్త రాగము.
ఈ రాగం లోని స్వరాలు "శుద్ధ రిషభం, సాధారణ గాంధారం, శుద్ధ మధ్యమం, చతుశ్రుతి ధైవతం" మరియు "కైకశి నిషాధం". ఇది 46 మేళకర్త షడ్వితమర్దిని రాగానికి శుద్ధ మధ్యమ సమానము.
చాలామంది వాగ్గేయకారులు నాటకప్రియ రాగంలో కీర్తనల్ని రచించారు.
నాటకప్రియ రాగానికి కొన్ని జన్య రాగాలు ఉన్నవి. ఇందులో సింధుభైరవి రాగం ముఖ్యమైనది.
కోకిలప్రియ రాగము
కోకిలప్రియ రాగము కర్ణాటక సంగీతంలో 11వ మేళకర్త రాగము.
ఈ రాగం లోని స్వరాలు "శుద్ధ రిషభం, సాధారణ గాంధారం, శుద్ధ మధ్యమం,చతుశ్రుతి దైవతం,కాకలి నిషాదం ". ఇది 47 మేళకర్త సువర్ణాంగి రాగానికి శుద్ధ మధ్యమ సమానము.
చాలామంది వాగ్గేయకారులు కోకిలప్రియ రాగంలో కీర్తనల్ని రచించారు.
కోకిలప్రియ రాగానికి కొన్ని జన్య రాగాలు ఉన్నవి.
రూపవతి రాగము
రూపవతి రాగము కర్ణాటక సంగీతంలో 12వ మేళకర్త రాగము.
ఈ రాగం లోని స్వరాలు "శుద్ధ రిషభం, సాధారణ గాంధారం, శుద్ధ మధ్యమం, షట్చ్రుతి ధైవతం" మరియు "కాకళి నిషాధం". ఇది 48 మేళకర్త దివ్యమణి రాగానికి శుద్ధ మధ్యమ సమానము.
చాలామంది వాగ్గేయకారులు రూపవతి రాగంలో కీర్తనల్ని రచించారు.
రూపవతి రాగానికి కొన్ని జన్య రాగాలు ఉన్నవి.
బ్రహ్మపురి
బ్రహ్మపురి తూర్పు గోదావరి జిల్లా, కే.గంగవరం మండలం లోని ఒక గ్రామము... గోదావరి గట్టున ఈ గ్రామం ఉంటుంది. గోదావరి గట్టు వెంబడి వెడితె ఈ గ్రామానికి వెళ్ళవచ్చు.
ప్రసిద్ధ వ్యక్తులు
ఈ గ్రామమునుంచి వలస వెళ్ళి ప్రసిద్ధులైన వారు
శ్రీ పోలిశెట్టి సత్తిరాజు గారు. 1939 లో తాపేశ్వరం కాజా ను సృష్టించి, దానికి ఆంధ్ర ప్రదేశ్ వ్యాప్తంగా ఖ్యాతి సంపాదించి పెట్టిన ప్రముఖుడు శ్రీ పోలిశెట్టి సత్తిరాజు.
శివుని వేయి నామములు- 701-800
శివ సహస్రనామ స్తోత్రములోని తరువాతి నూరు నామముల అర్ధాలు:
సయజ్ఞారిః = యజ్ఞశత్రువుతో కూడియుండువాడు
సకామారిః = మన్మధుని శత్రువుతో కూడియుండువాడు
మహాదంష్ట్రః = గొప్ప దంతములు కలవాడు
మహాయుధః = గొప్పదైన ఆయుధము కలవాడు
బహుధా నిందితః = అనేక విధముల నిందింపబడినవాడు
సర్వః = సమస్తము తానే అయినవాడు
శంకరః = సుఖమును కలుగజేయువాడు
చంద్రశేఖరః = చంద్రుని శిరస్సునందు కలవాడు
అమరేశః = దేవతలకు అధిపతి అయినవాడు
మహాదేవః = దేవతలలో గొప్పవాడు
విశ్వదేవః = ప్రపంచమునకు దేవుడు
సురారిహా = దేవతల శత్రువులను చంపినవాడు
అహిర్భుధ్న్యః = నాగాభరణం కలవాడు
అనిలాభః = గాలివంటి వాడు
చేకితానః = సర్వజ్ఞుడు; అత్యంత జ్ఞానయుక్తుడు
హరిః = తానే విష్ణురూపమైనవాడు
అజైకపాత్ = విష్ణువు ముఖ్యమైన పాదముగా కలవాడు
కాపాలీ = కపాలమును ధరించినవాడు
త్రిశంకుః = త్రిశంకువను రాజు తానే అయినవాడు
అజితః = జయింపబడనివాడు
శివః = భద్రమైనవాడు
ధన్వంతరిః = దేవ వైద్యుడైన ధన్వంతరి యొక్క రూపం తానే అయినవాడు
ధూమకేతుః = గణపతి తానైనవాడు
స్కందః = కుమారస్వామి తానైనవాడు
వైశ్రవణః = కుబేరుడు తానే అయినవాడు
ధాతా = బ్రహ్మ తానే అయినవాడు
శక్రః = ఇంద్రుడు తానే అయినవాడు
విష్ణుః = విష్ణువు తానే అయినవాడు
మిత్రః = సూర్యుడు తానే అయినవాడు
త్వష్టా = బ్రహ్మ తానే అయినవాడు
ధ్రువః = ధ్రువుడు తానే అయినవాడు
ధరః = ప్రపంచమును ధరించినవాడు
ప్రభావః = గొప్ప పుట్టుక కలవాడు
సర్వగః = అన్నింటియందు ఉండువాడు
వాయుః = వాయు రూపము తానే అయినవాడు
అర్యమా, సవితా = సూర్యుని రూపము తానే అయినవాడు
రవిః = సూర్యుడు తానే అయినవాడు
ఉషంగుః = ఉషస్సును కలుగజేయు సూర్యుని రూపము తానే అయినవాడు
విధాతా = బ్రహ్మ తానే అయినవాడు
మాంధాతా = సృష్టికి ఆదియందు గల మాంధాత అనే రాజు తానే అయినవాడు
భూతభావనః = ప్రాణుల యొక్క క్షేమమును గూర్చి ఆలోచించువాడు
విభుః = అధిపతి అయినవాడు
వర్ణవిభావీ = వర్ణముల యొక్క విశేషములను గూర్చి భావించువాడు
సర్వకామగుణావహః = సమస్తమైన కోరికల గుణములను ఆవహించి యుండువాడు
పద్మనాభః = పద్మము నాభియందు గల విష్ణువు తానే అయినవాడు
మహాగర్భ = గొప్పదైన గర్భము కలవాడు
చంద్రవక్తః = చంద్రునివంటి ముఖము కలవాడు
అనిలః = వాయువు తానే అయినవాడు
అనలః = అగ్ని రూపము తానే అయినవాడు
బలవాన్ = మిక్కిలి బలము కలవాడు
ఉపశాంతః = మిక్కిలిగా శాంతించువాడు
పురాణః = ప్రాచీనుడు
పుణ్యచంచురీ = పుణ్యము చేత ప్రసిద్ధమైన వాడు.
కురుకర్తా = కురుక్షేత్రమును సృష్టించినవాడు,
కురువాసీ = కురు భూముల యందు నివసించువాడు
కురుభూతః = కురు భూములందు పుట్టినవాడు
గుణౌషధః = మంచి గుణములు ఔషధములుగా కలవాడు
సర్వాశయః = సమస్తమైన అభిప్రాయములు తానే అయినవాడు
గర్భచారీ = సమస్త గర్భములందు సంచరించువాడు
సర్వేషాం ప్రాణీనాం పతిః = సమస్తమైన ప్రాణులకు అధిపతి అయినవాడు.
దేవదేవః = దేవతలకు దేవుడైనవాడు
సుఖాసక్తః = సుఖమునందు ఆసక్తి కలవాడు
సదసత్ సర్వరత్నవిత్ = మంచి చెండు అను సమస్తమైన రత్నముల యొక్క జ్ఞానము కలవాడు
కైలాసగిరివాసీ = కైలాస పర్వతమునందు నివసించువాడు
హిమవత్ గిరి సంశ్రయః = హిమవత్ పర్వతమునందు నివసించువాడు.
కూలహారీ = ప్రవాహరూపములో నదుల దరులను కూల్చువాడు
కులకర్తా = పుష్కరము మొదలైన పెద్ద సరస్సులను నిర్మించువాడు.
బహువిద్యః = అనేకమైన విద్యలు కలవాడు
బహుప్రదః = అనేకములు ఇచ్చువాడు
వణిజః వ్యాపారమునకు మూలపురుషుడు
వర్ధకీ = వృద్ధి పొందినవాడు
వృక్షః = వృక్షము తానే అయినవాడు
వకుళః = పొగడ చెట్టు తానే అయినవాడు
చందనచ్ఛదః = చందనము యొక్క మైపూత కలవాడు.
సారగ్రీవః = బలముతో కూడిన కంఠము కలవాడు
మహాశత్రుః = గొప్పవారైన శత్రువులు కలవాడు
అలోలః = ఆసక్తి లేనివాడు
మహౌషధః = గొప్ప ఔషధము వంటివాడు
సిద్ధార్థకారీ = అర్థసిద్ధిని కలుగజేయువాడు
సిద్ధార్థః = ప్రయోజనముల సిద్ధిని పొందినవాడు
ఛందో వ్యాకరణోత్తరః = ఛందస్సు, వ్యాకరణములను బాగుగా పఠించినవాడు.
శివుని వేయి నామములు- 801-900
శివ సహస్రనామ స్తోత్రములోని తరువాతి నూరు నామముల అర్ధాలు:
సింహనాదః = సింహము వంటి కంథధ్వని కలవాడు
సింహదంష్ట్రః = సింహము యొక్క దంతముల వంటి దంతములు కలవాడు
సింహగః = సింహమును అతన అధీనమున నడిపించువాడు
సింహవాహనః = సింహము వాహనముగా కలవాడు
ప్రభావాత్మా = ప్రభావము కలిగిన ఆత్మ కలవాడు
జగత్కాలః = ప్రపంచము యొక్క కాలము తానే అయినవాడు
కాలః = కాల స్వరూపుడు
లోకహితః = లోకమునకు ఇష్టుడైనవాడు
తరుః = వృక్షరూపము తానే అయినవాడు.
సారంగః = ప్రచండ దీప్తిమంతుడు
నవచక్రాంగః = నూతనమైన రథమువంటివాడు
కేతుమాలీ = విజయధ్వజముల సమూహము కలవాడు
సభావనః = భావనతో కూడియున్నవాడు
భూతాలయః = సమస్త ప్రాణులకు నిలయమైనవాడు
భూతపతిః = సమస్త ప్రాణులకు అధిపతి
అహోరాత్రం అనిందితః = రాత్రింబవళ్ళు అంతయు నింద లేనివాడు.
వర్ధితః = బాగుగా అభివృద్ధి చెందినవాడు
సర్వభూతానాం = సమస్త ప్రాణులకు
నిలయః = స్థానమైనవాడు
విభుః = అధిపతి
భవః = పుట్టుక స్థానమైనవాడు
అమోఘః = వ్యర్థము లేనివాడు
సంయతః = నియమ బద్ధుడైనవాడు
అశ్వః = గుఱ్ఱము వలె వేగము కలవాడు
భోజనః = బాగుగా భుజించువాడు
ప్రాణధారణః = సమస్త ప్రాణములను ధరించువాడు.
ధృతిమాన్ = ధైర్యము కలవాడు
మతిమాన్ = బుద్ధిమంతుడు
దక్షః = సమర్ధుడు
సత్కృతః = బాగుగా సత్కరింపబడినవాడు
యుగాధిపః = యుగమునకు అధిపతి
గోపాలీ = గోవులను రక్షించువాడు
గోపతిః = వృషభము వంటివాడు
గ్రామః = జననివాసముల యొక్క సమూహము తానే అయినవాడు
గోచర్మవసనః = గోవు యొక్క చర్మమును ధరించువాడు
హరిః = విష్ణువు యొక్క రూపము తానే అయినవాడు
హిరణ్యబాహుః = బంగారు భుజములు కలవాడు
గుహాపాలః = గుహలను రక్షించువాడు
ప్రవేశకః = గుహలను ప్రవేశించువాడు
ప్రకృష్టారిః = తీవ్రమైన శత్రువులు కలవాడు
మహాహర్షః = గొప్ప సంతోషము కలవాడు
జితకామః = కామమును జయించినవాడు
జితేంద్రియః = జయింపబడిన ఇంద్రియములు కలవాడు.
గాంధారః = గాంధారము (సంగీతము) తానే అయినవాడు
సువాసః = మంచి వస్త్రములు కలవాడు
తపస్సక్తః = తపస్సునందు లగ్నమైనవాడు
రతిః = కామిని యొక్క ఆకారము తానే అయినవాడు
నరః = సామాన్య మానవరూపము తానే అయినవాడు
మహాగీతః = గొప్ప గానము కలవాడు
మహానృత్యః = గొప్ప నాట్యము చేయువాడు
అప్సరసోగణసేవితః = అప్సరసల సమూహము చేత సేవింపబడినవాడు
మహాకేతుః = గొప్ప ధ్వజ చిహ్నము కలవాడు
మహాధాతుః = గొప్ప శరీర ధాతువు యొక్క బలము కలవాడు
అనేకసానుచరః = అనేకమైన కొండ చరియలందు సంచరించువాడు
చలః = సంచలనము కలవాడు
ఆవేదనీయః = తెలిసికొనదగినవాడు
ఆవేశః = తీవ్రత కలవాడు
సర్వగంధ సుఖావహః = సమస్త సుగంధముల యొక్క సుఖమును కలిగినవాడు.
తోరణః = ప్రపంచమునకు ముఖద్వారము వంటివాడు
తారణః = తరింపజేయువాడు
వాతః = వాయువు రూపమైనవాడు
పరిధీపతి ఖేచరః = సరిహద్దులను రక్షించు దేవతలకు అధిపతి
సంయోగః = స్త్రీ పురుష సంయోగమే తానైనవాడు
వర్ధనః = వృద్ధిచేయువాడు
వృద్ధః = పెద్దవాడు
అతివృద్ధః = మిక్కిలి పెద్దవాడు
గుణాధికః = మంచి గుణములచేత అధికుడు.
నిత్యః = ఎల్లకాలములయందు
ఆత్మా = అందరి ఆత్మల రూపము తానే అయినవాడు
సహాయః = సహాయముగా ఉండువాడు
దేవాసురపతిః = దేవతలకు, రాక్షసులకు అధిపతి అయినవాడు
పతిః = సమస్తమునకు అధిపతి అయినవాడు
యుక్తః = తగినవాడు
యుక్తబాహుః = సరియైన బాహువులు కలవాడు
దేవః = దేవుడైనవాడు
దివి సుపర్వణః = స్వర్గమునందలి దేవతలలోని వాడు
ఆషాఢః = అన్నిటిని సహించు శక్తిని భక్తులకు ప్రసాదించువాడు
సుషాఢః = గొప్ప సహనశీలుడు
ధ్రువః = ధ్రువ నక్షత్రము తానైనవాడు
హరిణః లేడి యొక్క రూపము తానైనవాడు
హరః = సమస్తమును హరించువాడు
ఆవర్తమానేభ్యః = పునర్జన్మ మెత్తువారికి
వపుః = శరీర రూపము తానే అయినవాడు
వసుశ్రేష్ఠః = అష్ట వసువులలో శ్రేష్ఠుడైనవాడు
మహాపథః = గొప్పదైన మార్గము తానే అయినవాడు.
తమ్మా శ్రీనివాసరెడ్డి
అంతర్జాతీయ ఖ్యాతి పొందిన ఫొటోగ్రాఫర్.15.5.1968 న తాడేపల్లి లో జన్మించారు. ఇండియా టుడే కు ఫొటో జర్నలిస్టు.39 మెడల్స్, 93 అవార్డులు, 387 మెరిట్ సర్టిఫికేట్ లు, జాతీయ అంతర్జాతీయ స్థాయిలో పొందారు.
శివుని వేయి నామములు- 901-1000
శివ సహస్రనామ స్తోత్రములోని తరువాతి నూరు నామముల అర్ధాలు:
శిరోహారీ = (దక్షుని) శిరస్సును ఖండించినవాడు
సర్వలక్షణ లక్షితః = సమస్తమైన మంచి లక్షణముల చేత గుర్తింపబడినవాడు
అక్షః = సృష్టి చక్రమునకు ఇరుసు వంటివాడు
రథయోగీ = రథమును కూర్చువాడు
సర్వయోగీ = సమస్తమును సమకూర్చువాడు
మహాబలః = గొప్ప బలము కలవాడు.
సమామ్నాయః = వేదముతో సమానమైనవాడు
అసమామ్నాయః = వేదములకు అతీతుడు
సీరదేవః = భూమిని పంటలు పండుటకు అనువుగా చేయువాడు
మహారథః = రథకులలో గొప్పవాడు
నిర్జీవః = నిర్జీవమైన వస్తువుల ఆకారము తానైనవాడు
జీవనః = ఉత్తమ జీవనము కలవాడు
మంత్రః = మంత్ర స్వరూపుడు
శుభాక్షః = శుభమైన దృష్టి కలవాడు
బహు కర్కశః = మిక్కిలి కఠినమైనవాడు.
రత్నప్రభూతః = రత్నములను సృష్టించినవాడు
రక్తాంగః = ఎఱుపు రంగు శరీరము కలవాడు
మహార్ణవ నిపానవిత్ = గొప్పదైన సముద్రపు నీటిని త్రాగుటలో నేర్పరి
మూలం = సృష్టికి మూలమైనవాడు
విశాలః = అతి విస్తారమైనవాడు
అమృతః = అమృత స్వరూపము తానైనవాడు
వ్యక్తావ్యక్తః = కనిపించి, కనిపించనివాడు
తపోనిధిః = తపస్సుకు స్థానమైనవాడు
ఆరోహణః = ఉన్నతస్థితికి పోవువాడు
అధిరోహః = ఆరోహించిన వాడు
శీలధారీ = సత్ప్రవర్తన కలిగినవాడు
మహాయశాః = గొప్ప కీర్తి కలవాడు
సేనాకల్పః = సేనను సృష్టి చేయువాడు
మహాకల్పః = గొప్పదైన సృష్టి చేసినవాడు
యోగః = యోగము తానైనవాడు
యోగకరః = యోగమును సృష్టించినవాడు
హరిః = విష్ణువు తానైనవాడు.
యుగరూపః = యుగముల రూపము తానైనవాడు
మహారూపః = గొప్పదైన ఆకారము కలవాడు
మహానాగహనః = గొప్పవాడైన గజాసురుని చంపినవాడు
అవధః = వధింపబడనివాడు
న్యాయ నిర్వహణః = న్యాయమును నిర్వహించువాడు
పాదః = పూజ్యుడు
పండితః = పండితుడు
అచలోపమః = పర్వతముతో సమానుడు.
బహుమాలః = అనేకమైన మాలలు ధరించినవాడు
మహామాలః = గొప్పవైన మాలలు కలవాడు
శశీ = చంద్రుడు తానైనవాడు
హరిసులోచనః = మంచి నేత్రములు కలవాడు
విస్తారః = మిక్కిలి వ్యాపించినవాడు
లవణః = ఉప్పు తానైనవాడు
కూపః = నూయి తానైనవాడు
త్రియుగః = గడిచిన మూడు యుగములు తానైనవాడు
సఫలోదయః = సిద్ధించిన ఫలముతో కూడియున్నవాడు.
త్రినేత్రః = మూడు కన్నులు కలవాడు
విషణ్ణాంగః = సర్వదా నిరాకారుడు
మణివిద్ధః = మణుల చేత ప్రకాశించువాడు
జటాధరః = జడలను ధరించినవాడు
బిందుః = అనుస్వారము రూపము తానైనవాడు
విసర్గః = విసర్గ రూపము తానైనవాడు
సుముఖః = మంచి ముఖము కలవాడు
శరః = బాణరూపము తానైనవాడు
సర్వాయుధః = సమస్తమైన ఆయుధముల రూపము తానైనవాడు
సహః = సహనము కలవాడు.
నివేదనః = అన్నిటిని ఇచ్చువాడు
సుఖాజాతః = సుఖములను కలుగజేయువాడు
సుగంధారః = మంచి సంగీత జ్ఞానం కలిగినవాడు
మహాధనుః = గొప్పదైన ధనుస్సు కలవాడు
గంధపాలీ = మంచి సువాసనను కలుగజేయువాడు
భగవాన్ = భగవంతుడు
సర్వకర్మణామ్ = సమస్త కర్మలకు
ఉత్థానః = ఫలశ్రుతి కలుగజేయువాడు.
మంథానః = సమస్త సృష్ఠిని మధించువాడు
బహుళః = సమస్తమందు ఉన్నవాడు
వాయుః = వాయు రూపమై ఉన్నవాడు
సకలః = సమస్తమైన వాడు
సర్వలోచనః సమస్తమైన కన్నులు కలవాడు
తలః = సమర్థత కలిగినవాడు
తాలః సంగీతము నందు తాళరూపము తానైనవాడు
కరస్థాలీ = చేతియందు పాత్ర కలవాడు
ఊర్ధ్వ సంవహనః = పైకి తీసుకొని పోవువాడు
మహాన్ = గొప్పవాడు.
ఛత్రం = సృష్టి కంతటికి గొడుగు వంటివాడు
సుచ్ఛత్ర విఖ్యాతః = మంచి ఛత్రముతో ప్రసిద్ధి చెందినవాడు
లోకః = లోకము తానే అయినవాడు
సర్వాశ్రయక్రమః = సమస్తమునకు తానే ఆశ్రయింపదగిన వరుసలో ఉన్నవాడు
ముండః = క్షురకర్మచే తలవెంట్రుకలు తీయబడినవాడు
విరూపః = వికారమైన స్వరూపము కలవాడు
వికృతః = వికృతమైన రూపము కలవాడు
దండీ = దండము కలవాడు
కుండీ = పాత్ర కలిగియున్నవాడు
వికుర్వణః = వికృతముగా చేయువాడు.
శ్రీ శివసహస్రనామావళి 
శ్లోకము 101
రుక్సానా కౌసర్‌
రుక్సానా కౌసర్ ఉగ్రవాదిని చంపిన మహిళ. కాశ్మీర్ తీవ్రవాదుల గుండెల్లో బుల్లెట్లు దింపిన మహిళ. జమ్మూకి 217 కి.మీ. దూరంలో ఉన్న ఒక మారుమూల గ్రామం రుక్సానాది. కాశ్మీర్లో తీవ్రవాదుల దుశ్చర్యలు, కల్లోలం, రాత్రి వేళ ఇళ్లల్లోకి చొరబడటం, ఆకస్మిక దాడులకు తెగబడటం, అమ్మాయిల అపహరణలు, లైంగిక వేధింపులు నరకయాతనే. అలాంటి తీవ్రవాదులపై గొడ్డలితో విరుచుకుపడి, ఒకరిని చంపి... మిగిలిన వారిని పరుగులు తీయించింది రుక్సానా. అరుదైన సాహసం. ఆమె హతమార్చింది ఒక కమాండర్ స్థాయి తీవ్రవాది ని. రుక్సానా బాగా చదువుకున్న అమ్మాయి కాదు.తండ్రి వ్యవసాయదారుడు. వ్యవసాయ పనులు లేనప్పుడు రోజుకూలీగా పని చేసేవాడు. సరిహద్దు జిల్లా రాజౌరీ. ఎనిమిదేళ్ల క్రితం ఓసారి రుక్సానా కుటుంబం తీవ్రవాదుల దాడికి గురయింది. తండ్రి గాయాల పాలయ్యాడు. తల్లిదండ్రులను తీవ్రంగా కొట్టడం, వారు పడిపోవడం గమనించిన రుక్సానా తట్టుకోలేకపోయింది. తీవ్రవాదులను ధైర్యంగా ఎదుర్కొంది. 'నేను పెరిగిన వాతావరణం, ఆ క్షణంలో ఉన్న పరిస్థితి, టీవీల్లో తుపాకీ పేల్చడం చూసిన సందర్భాలు నాకు తెలియకుండానే స్పందించేలా చేశాయి. కళ్లు మూసి తెరిచేలోపు బుల్లెట్లు బయటికొచ్చాయి' అందామె.తీవ్రవాదులు తమ కుటుంబంపై ప్రతీకార దాడి చేస్తారని ఆందోళన చెందుతున్న రుక్సానా భవిష్యత్తు లక్ష్యం పోలీసు శాఖలో చేరడం. యువతకు తుపాకీ శిక్షణ ఇవ్వాలన్న వాదనకూ ఆమె మద్దతు పలుకుతుంది. ఆమె ధ్యేయం భారత సైన్యంలో చేరడం.రుక్సానా సాహసం దేశంలోని మహిళలకు ఎనలేని ప్రేరణనిచ్చింది. 'ప్రాణ, మానాలకు హాని ఎదురైనప్పుడు రుక్సానా తీరుని మేం అనుసరిస్తాం అంటున్నారు. (ఈనాడు8-10-2009).రుక్సానా కౌసర్‌ ఇంటిపై రాత్రి గ్రెనేడ్‌ దాడి జరిగింది. అయితే ఆ సమయంలో ఇంటిదగ్గర ఎవరూ లేకపోవడంతో ప్రాణనష్టం జరగలేదు. దగ్గరలోని కొండలపైనుంచి తీవ్రవాదులు రెండు గ్రెనేడ్లు విసరగా అవి గురితప్పి ఆమె ఇంటికి దూరంగా పడ్డాయి.(ఈనాడు1.11.2009)
లష్కరే తోయిబా తీవ్రవాదిని హతమార్చి వీరనారి గా పేరు సాధించిన రుక్సానా కౌసర్‌ను ప్రత్యేక పోలీసు అధికారిగా నియమించారు. ఆమెతో పాటు తీవ్రవాదుల దాడిలో గాయపడ్డ ఆమె సోదరుడు ఐజజ్‌, పినతండ్రి హుస్సేన్‌లను కూడా పోలీసు ఉద్యోగాల్లోకి తీసుకున్నారు.(ఈనాడు3.11.2009)
ఉగ్రవాది తలకు రూ.8.5 లక్షల వెలకట్టిన సర్కారు ఆ మొత్తాన్ని ఆమెకు అందజేయ లేదని అఖిలభారత ఉగ్రవాద వ్య తిరేక ఫ్రంట్‌ ఛైర్మన్‌ ఎంఎస్‌ బిట్టా తెలిపారు.
రుక్సానా పారా మిలటరీ లో శాశ్వత ఉద్యోగం ఇవ్వాలన్న తన వినతిని పునరుద్ఘాటించింది. 'ప్రత్యేక పోలీసు అధికారి ఉద్యో గం అక్కర్లేదు. కేంద్ర భద్రతా బలగాలైన సీఆర్‌పీఎఫ్‌, బీఎస్‌ఎఫ్‌ల లో శాశ్వత కొలువే నాకు సమ్మ తం' అని ఆమె స్పష్టం చేసింది. దేశంలో బాలలందరికీ ఆరునెలలసైనిక శిక్షణ ఇవ్వాలని, అప్పుడే వారు ఉగ్రవాదులను ఎదుర్కొనగ ల ధైర్య, స్థయిర్యాలు కలిగి ఉంటారని పేర్కొంది. (ఆంధ్రజ్యోతి8.11.2009)
సురేష్ కుమార్
1970 నుంచి 85 వరకు దూరదర్శన్‌లో వ్యాఖ్యాత.అమెరికా వాణిజ్య విభాగంలో సహాయ కార్యదర్శి.సికింద్రాబాద్‌లో జన్మించిన ఆయన ఢిల్లీలో పెరిగారు. ఢిల్లీ వర్సిటీ నుంచి ఆర్థిక శాస్త్రంలో డిగ్రీ, బాంబే వర్సిటీలో ఎంబీఏ చదివారు. కైజెన్‌ ఇన్నోవేషన్‌' సంస్థకు అధ్యక్షుడు.2006-07 మధ్య క్లింటన్‌ ఫౌండేషన్‌కు ప్రత్యేక సలహాదారుగా పనిచేశారు.ఆయన కుమారుడు ఆదిత్య కూడా శ్వేతసౌధంలోనే విధులు నిర్వర్తిస్తున్నారు.(ఈనాడు1.11.2009).యునైటెడ్ స్టేట్స్ అండ్ ఫారిన్ కమర్షియల్ సర్వీస్ డైరెక్టర్ జనరల్‌.జాన్సన్ అండ్ జాన్సన్ గ్రూప్ ఆపరేటింగ్ కమిటీలో పనిచేసిన అనుభవంతోపాటు.. వార్నర్ లాంబార్ట్, ఫైజర్‌లలో లాటిన్ అమెరికా వినియోగదారుల ఉత్పత్తుల ఉపాధ్యక్షుడిగా పనిచేసిన అనుభవాన్ని కలిగి ఉన్నారు. టొరంటోలోని యార్క్ యూనివర్సిటీ, బాంబే యూనివర్సిటీ సంయుక్త ప్రొఫెసర్‌గా కూడా పనిచేసిన కుమార్.. గ్లోబల్ మేనేజ్‌మెంట్‌పై పలు రచనలు చేశారు. ఢిల్లీ యూనివర్సిటీ నుంచి ఎకనామిక్స్ డిగ్రీ అందుకున్న కుమార్.. బాంబే యూనివర్సిటీలో ఎంబీఏను పూర్తి చేశారు. ప్రస్తుతం న్యూజెర్సీలోని ప్రిన్స్‌స్టన్‌లో నివసిస్తున్న ఈయన గతంలో ఆరు దేశాల్లో నివాసమున్నారు. ఆయా దేశాల భాషల్లో అనర్గళంగా మాట్లాడగలరు http://telugu.webdunia.com/miscellaneous/nri/specialnews/0910/31/1091031093_1.htm.
వేదము వేంకటరాయశాస్త్రి అండ్ బ్రదర్స్
వేదము వేంకటరాయశాస్త్రి అండ్ బ్రదర్స్ అనేది తెలుగు మరియు సంస్కృత పుస్తకాల ప్రచురణ సంస్థ. ఈ సంస్థను వేదము వేంకటరాయశాస్త్రి గారు మద్రాసు పట్టణంలో స్థాపించారు. ప్రస్తుతం వీరి పుస్తకాలకు వావిళ్ల రామస్వామి శాస్త్రులు అండ్ సన్స్ పంపిణీసంస్థగా వ్యవహరిస్తున్నది.
గెడగమ్మ
గదగమ్మ శ్రీకాకుళం జిల్లా, వీరఘట్టం మండలంలోని గ్రామం. ఇది మండల కేంద్రమైన వీరఘట్టం నుండి 6 కి. మీ. దూరం లోను, సమీప పట్టణమైన పార్వతీపురం నుండి 29 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 270 ఇళ్లతో, 930 జనాభాతో 168 హెక్టార్లలో విస్తరించి ఉంది. గ్రామంలో మగవారి సంఖ్య 477, ఆడవారి సంఖ్య 453. షెడ్యూల్డ్ కులాల సంఖ్య 383 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 579939.పిన్ కోడ్: 532460.
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలోఒక ప్రైవేటు వైద్య సౌకర్యం ఉంది. డిగ్రీ లేని డాక్టరు ఒకరు ఉన్నారు.
బావుల నీరు గ్రామంలో అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. కాలువ/వాగు/నది ద్వారా గ్రామానికి తాగునీరు లభిస్తుంది.
గ్రామంలో మురుగునీటి పారుదల వ్యవస్థ లేదు. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి.
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 5 నుండి 10 కి.మీ. దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి.
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
గదగమ్మలో భూ వినియోగం కింది విధంగా ఉంది:
గదగమ్మలో వ్యవసాయానికి నీటి సరఫరా కింది వనరుల ద్వారా జరుగుతోంది.
గదగమ్మలో ఈ కింది వస్తువులు ఉత్పత్తి అవుతున్నాయి.
వరి
http://censusindia.gov.in/PopulationFinder/Sub_Districts_Master.aspx?state_code=28&district_code=11
రాం నారాయణ్
రాం నారాయణ్ (; IAST: ) (జననం 1927 డిసెంబరు 25), తరచూ పండిత్‌గా వ్యవహరింపబడే ఈయన ప్రఖ్యాత హిందుస్థానీ శాస్త్రీయ సంగీత కళాకారుడు.
కామధేనువు
హిందూ పురాణాలలో, కామధేనువు (ఆంగ్లం: Kamadhenu (సంస్కృతం: कामधेनु) అతి పవిత్రమైన ధేనువు అనగా ఆవు. కామధేనువు వశిష్టుని తపస్సు కోసం కావలసినవన్నీ ప్రసాదించింది. ఇది కలిగినవారు ఏది అడిగినా ఇస్తుంది. దీని పిల్ల నందిని.
హిందూ పత్రిక చిహ్నంలో కామధేనువు మరియు ఐరావతం ప్రముఖంగా కనిపిస్తాయి.
యూట్యూబ్
యూట్యూబు అనేది అంతర్జాలంలో వీడియోలను ఇతరులతో పంచుకోవడాని వీలుకల్పించే ఒక అంతర్జాతీయ సేవ. దీని ప్రధాన కార్యాలయం అమెరికాలోని, కాలిఫోర్నియా రాష్ట్రం, శాన్ బ్రూనో అనే నగరంలో ఉంది.
దీన్ని మొట్టమొదటి సారిగా 2005వ సంవత్సరం ఫిబ్రవరి నెలలో చాద్ హార్లీ, స్టీవ్ చెన్, జావెద్ కరీం అనే ముగ్గురు పేపాల్ సంస్థ మాజీ ఉద్యోగులు ప్రారంభించారు. నవంబరు 2006 లో గూగుల్ సంస్థ దీన్ని 1.65 బిలియన్ డాలర్లకు కొనుగోలు చేసింది. అప్పటి నుంచి ఇది గూగుల్ ఉపసంస్థగా పనిచేస్తూ వస్తోంది.
అందుబాటులో ఉన్న కంటెంట్: వీడియో క్లిప్లు, TV షో క్లిప్లు, మ్యూజిక్ వీడియోలు, చిన్న మరియు డాక్యుమెంటరీ ఫిల్మ్లు, ఆడియో రికార్డింగ్లు, మూవీ ట్రైలర్స్, ప్రత్యక్ష ప్రసారాలు, వీడియో బ్లాగింగ్, మరియు విద్యాసంబంధిత వీడియోలు వంటి ఇతర కంటెంట్ను కలిగి ఉంది.
ఇందులో నమోదైన సభ్యులు తమ వీడియోలను అపరిమిత సంఖ్యలో ఎక్కించవచ్చు. వేరే వాళ్ళు ఎక్కించిన వీడియోలు చూడవచ్చు. ఇతరులతో పంచుకోవచ్చు. రేట్ చేయవచ్చు. ఇష్టమైన వీడియోలను జాబితాగా తయారు చేసుకోవచ్చు. వేరేవారిని అనుసరించవచ్చు. వ్యక్తులు సంబంధించిన వీడియోలే కాక సంస్థలకు సంబంధించిన వీడియోలు కూడా చూడవచ్చు. నమోదుకాని వినియోగదారులు సైట్లో వీడియోలను మాత్రమే చూడగలరు.
యూట్యూబు గూగుల్ యాడ్సెన్స్(కంటెంట్ మరియు ప్రేక్షకుల ప్రకారం ప్రకటనలను లక్ష్యంగా చేసుకునే కార్యక్రమం) నుండి ప్రకటనల ద్వారా ఆదాయాన్ని సంపాదిస్తుంది, .
పాపులవీడు
ప్రకాశం జిల్లా గిద్దలూరు మండలం బురుజుపల్లె గ్రామానికి కొద్ది దూరంలో అడవిప్రాంతం ఉంది. అక్కడ చరిత్రకు అందని కాలంలో నల్లమల అడవిలో ఉలింద చెట్టు క్రింద శివలింగం వుండేది. దానిని ఆటవికులు, సాధువులు వెళ్ళి పూజించేవారు.
కాశీ పట్టణాన్ని బ్రుగువ రాజు పాలించేవాడు. ఆయనకు సంతానం లేక కాశీ విశ్వేశ్వరుని గురించి ధ్యానించి పూజించడంతో పురుష సంతానం కలిగింది. అతని ముఖముకు వికృతమైన మాంసపు కండలు వేలాడుతూ జన్మించాడు. ఆ కుమారున్ని చూసి రాజు మిక్కిలి చింతించి దిగులులో పరుండి నిద్రించు చుండగా ఒకనాటి రాత్రి కలలలో కాల భైరవుడు కనిపించి మీకుమారున్ని దక్షిణా పదమున పుణ్య తీర్ధములులలో స్నానమాడించిన ఆ మాంసపు కండలు ఊడి పోవునని తెలిపెను. దానితో రాజు శ్రీశైల క్షేత్రములు దర్శించి చివరకు పాపులవీడుకు వచ్చి ఆ శివలింగమును పూజించి ప్రక్కనే ఉన్న నీటి పడియలో కుమారున్ని స్నానం చేయించాడు. వెంటనే ఆ పిల్లవాని ముఖానికి వున్న మాంసపు ఖండలు వూడిపోయాయి. అందుచేత పలుపు ఆకారం నున్న మాంసపు ఖండములు ఊడిపోయిన చోటు కావున దానికి పలుపులవీడు అని నామకరణం చేసి ఆ శివలింగమునకు గుడి కట్టించి బ్రుగువ రాజు వెళ్ళెను. అప్పటి నుండి ఆ దేవాలయమునకు పలుపులవీడు బీరవీశ్వరుడు అని పిలిచెడివారు. 1214 సంవత్సరమున సరెయ్న ఆనంద నామ సంవతరమున మనుమ సిద్ధి మహారాజు సామంతుడైన రాయదేవ మహారాజు ఈ ఆలయాన్ని పునరుద్ధరింఛి ఆలయానికి కొద్దిపాటి భూవసతి కల్పించారు. ఈ విషయం తెలుపు శాసనం అచట ఉంది. సమీపంలోని కొత్తకోట గ్రామము.ను పాలించిన ఉయ్యాలవాడ నరసింహారెడ్డి ఇచ్చట కోనేటిని త్రవ్వించారని జనులు అనుకుంటారు
ఈ పురాతన శ్రీ భైరవేశ్వరుని ఆలయం (శివాలయం) వద్ద, గర్భగుడి ఆవరణలో, మండపం జీర్ణోద్ధరణ పనులు, రెండు నెలల నుండి నిర్వహించుచున్నారు. [1]
[1] ఈనాడు ప్రకాశం; 2014,జూన్-16; 3వపేజీ.
మానవ వనరుల నిర్వహణ విషయాల జాబితా
ఒకవేళ మీకు ఆర్థికశాస్త్రం ఇంకా వికీపీడియా లోని వ్యాపార తరగతి మీద అభిరుచి ఉంటే, కు రండి.
కరణ్ సింగ్ గ్రోవర్
కరణ్ సింగ్ గ్రోవర్ (1982 ఫిబ్రవరి 23న జన్మించారు) ఒక భారతదేశ టెలివిజన్ నటుడు మరియు మోడల్ . అతను తన టెలివిజన్ వృత్తిని ఏక్తా కపూర్ యొక్క "కిత్నీ మస్త్ హై జిందగీ"తో MTV ఇండియాలో ఆరంభించారు. అతను ఇప్పుడు స్టార్ వన్(STAR One)లో వస్తున్న "దిల్ మిల్ గయే"లో Dr. అర్మాన్ మల్లిక్ గా నటిస్తున్నారు.
అతను సౌదీ అరేబియాలో పెరిగాడు మరియు చదువుకున్నాడు. అతను హోటల్ మేనేజ్మెంట్ లో పట్టాను పొందాడు. కరణ్ యొక్క తల్లితండ్రులు మరియు సోదరుడు ఢిల్లీలో ఉంటారు. అతను పంజాబీ వాడు. సిక్కుల కుటుంబంలో జన్మించినందువల్ల అతను ఒక సర్దారు. డిసెంబర్ 2, 2008న అతని చాలా కాలం నాటి గర్ల్ ఫ్రెండ్, శ్రద్ధ నిగంను గోవాలోని గురుద్వారాలో వివాహం చేసుకున్నారు. ఈ మొత్తం కార్యక్రమం ఏకాంత వ్యవహారంగా జరిగింది. మిలే జబ్ హమ్ తుంలో ఉదయ్ గా చేస్తున్న జస్ కరణ్ సింగ్, నిజ జీవితంలో కరణ్ సజన్ముడు, అతను కేవలం కరణ్ కన్నా 20 రోజులు పెద్దవాడు.
అతను తన వృత్తిని TV సీరియల్స్ స్టార్ ప్లస్ (STAR Plus) లోని కిత్నీ మస్త్ హై జిందగీ కసౌటి జిందగీ కే,సహారా వన్ (SAHARA One) లోని సోలహః సింగార్, మరియు సోనీ ఎంటర్టైన్మెంట్ టెలివిజన్ లోని C.I.D.లతో ఆరంభం చేశారు, STAR Oneలో దిల్ మిల్ గయేలో Dr. అర్మాన్ మల్లిక్ పాత్ర చేసే ముందు చేశారు, ఇది అతనిని అప్పటికప్పుడే స్టార్ ను చేసింది. 
కరణ్ సింగ్ గ్రోవర్ 1982 ఫిబ్రవరి 23న జన్మించారు.
తెలుగు సినిమా గాయకులు
తెలుగు సినిమాలలోని గాయనీ గాయకుల పేర్లు అక్షర క్రమంలో ఇవ్వబడ్డాయి.
ఇడియట్
ఇడియట్ పూరీ జగన్నాథ్ దర్శకత్వంలో రవితేజ, రక్షిత, ప్రకాష్‌రాజ్‌ ప్రధాన పాత్రల్లో నటించిన 2002 నాటి తెలుగు ప్రేమకథా చిత్రం. "ఓ చంటి గాడి ప్రేమకథ" అన్నది సినిమాకి ఉపశీర్షిక (ట్యాగ్ లైన్). సినిమా పోస్టర్లలోనూ, సినిమాలోని కొన్ని డైలాగుల్లోనూ ఇడియట్ అన్న పదానికి "ఐ డూ ఇష్క్ ఓన్లీ తుమ్ సే" (I Do Ishq Only Tumse) అన్న వాక్యంలోని మొదటి అక్షరాల కలయికగా చమత్కరించారు.
చంటి హెడ్ కానిస్టేబుల్ వెంకటస్వామి కొడుకు. కాలేజీలో చదువుకుంటూ ఉంటాడు. అప్పుడప్పుడూ సాహసాలు చేస్తుంటాడు. ఏదైనా సరే మొహాన్నే చెప్పేయడం ఇతని నైజం. ఒకానొక ప్రమాదంలో ఇతను ఆసుపత్రిలో చేరితో ఒక అమ్మాయి ఇతనికి రక్తదానం చేస్తుంది. ఆ అమ్మాయి మళ్లీ కాలేజీలో చూసి వెంటనే తను ప్రేమిస్తున్నానని చెబుతాడు. తర్వాత ఆ అమ్మాయి నగరంలోకి కొత్తగా వచ్చిన పోలీసు కమీషనరు కూతురని తెలుస్తుంది. అయినా సరే ఆ అమ్మాయినే పెళ్ళి చేసుకోవాలని పట్టుపడతాడు.
పూరీ తెలుగులో తీసినా బాచి సినిమా పెద్దగా ఆడలేదు. అదే సినిమా కన్నడ సూపర్ స్టార్ రాజ్ కుమార్ పెద్ద కొడుకు హీరోగా పెట్టి కన్నడంలో తీస్తే బాగా ఆడింది. అందుకని రాజ్ కుమార్ తన మూడో కొడుకుని హీరోగా ప్రవేశపెట్టడానికి పూరీ జగన్నాథ్ ను పిలిపించాడు. రాజ్ కుమార్ కుటుంబంలో అందరూ పూరీ చెప్పిన కథను విని మెచ్చుకున్నారు. అప్పటికే ఆ కథతో రవితేజ హీరోగా తెలుగులో సినిమా తీయాలనుకున్నాడు. కానీ రాజ్ కుమార్ కు ఈ కథ బాగా నచ్చి ముందుగా కన్నడంలోనే చేయమని కోరాడు. రవితేజ కూడా అందుకు ఎదురు చూస్తామన్నాడు. పూరీ దర్శకత్వంలో పునీత్ రాజ్ కుమార్ హీరోగా అప్పు అనే పేరుతో విడుదలై ఘన విజయం సాధించింది. తరువాత తెలుగులోకి "ఇడియట్" పేరుతో రీమేక్ చేశారు.
సినిమాలో కథనాయకునిగా మహేష్ బాబుని అనుకున్నారు దర్శకుడు పూరీ జగన్నాధ్. అయితే వివిధ కారణాల వల్ల ప్రాజెక్టులో మహేష్ పనిచేయలేదు. పవన్ కల్యాణ్ ని కూడా సంప్రదించారు. కానీ అది కూడా కుదర్లేదు. తర్వాత పూరీజగన్నాథ్ రవితేజని ఈ సినిమాలో కథానాయకుని పాత్రకు ఎంచుకున్నారు.
300
కేవలం 300 మంది సైనికులు మాత్రమే వేల మంది శతృ సైనికులను ఏ విధంగా ఎదుర్కొంటారో తెలిపే చిత్రమే 300.అంటే ఈ చిత్రంలో నిగూడార్ధం ఏమిటంటే వారు ఆత్మవిశ్వాసం యొక్క గొప్పతనం ప్రపంచానికి తెలియజెప్పడమే. ఆ ఉద్దేశంతోనే వారు అసేష శతృ సైన్యం మీదకు కాలదువ్వుతారు.మరి చివరకు వారి అసలు ఉద్దేశం నెరవేరిందా? అనేదే చిత్రకథ.
2008 ఇండియన్ ప్రీమియర్ లీగ్
2007లో బిసిసిఐ స్థాపించిన ఇండియన్ ప్రీమియర్ లీగ్ అనే భారత క్రికెట్ సిరీస్ లో మొట్టమొదటిది 2008 ఇండియన్ ప్రీమియర్ లీగ్. 18 ఏప్రిల్ 2008న మొదలైన ఈ సీజన్ 1 జూన్ 2008న ముగిసింది. ఈ పోటీ డబుల్ రౌండ్ రాబిన్ గ్రూప్ స్టేజ్ తో మొదలైంది. ఇందులోని 8 టీంలు ఒక హోం మ్యాచ్, ప్రతీ టీంతో ఇంకో మ్యాచ్ ఆడాయి. ఈ మ్యాచ్ లలో గెలిచిన టీంలు రెండు సెమీ-ఫైనల్ మ్యాచ్ లూ, ఒక ఫైనల్ మ్యాచ్ ఆడాయి.
ఫైనల్ మ్యాచ్ లో చెన్నై సూపర్ కింగ్స్ పై రాజస్తాన్ రాయల్స్ మూడు  వికెట్ల తేడాతో గెలిచి టైటిల్ ను సాధించింది. యూసఫ్ పఠాన్ ప్లేయర్ ఆఫ్ ద మ్యాచ్ గానూ, షేన్ వాట్సన్ ప్లేయర్ ఆఫ్ ది టోర్నమెంట్ గానూ నిలిచారు. ఎక్కువ వికెట్లు తీసిన ఆటగాడుగా సొహెయిల్ తన్వీర్ పర్పుల్ క్యాప్ ను సొంతం చేసుకున్నారు. అత్యంత ఎక్కువ రన్లు చేసిన ఆటగాడుగా షౌన్ మార్ష్ ఆరెంజ్ క్యాప్ అందుకున్నారు. ఉత్తమ అండర్ 19 ఆటగాడుగా శ్రీవత్స్ గోస్వామి పురస్కారం గెలిచారు. చెన్నై సూపర్ కింగ్స్ జట్టు క్రీడా స్ఫూర్తితో ఆడిన జట్టుగా ప్రత్యేక పురస్కారం అందుకోవడం విశేషం.
సచిన్ టెండూల్కర్, సౌరవ్ గంగూలీ, రాహుల్ ద్రవిడ్, యువరాజ్  సింగ్, వీరేంద్ర సెహ్వాగ్ తదితరులు ప్రసిద్ధ క్రీడాకురులుగా  వర్గీకరించారు. వీరు తమ తమ స్వంత రాష్ట్రాలకు  చెందిన  జట్లలో   ఆడతారు కాబట్టీ,  వీరిని వేలం వేయలేదు. ముందుగానే  ప్రసిద్ధ క్రీడాకారులతో  తయారైన జట్లు కాకుండా ఉన్న మిగిలిన జట్లలోకి  ఒక అదనపు మార్క్యూ ఆటగాణ్ణి వేలంలో  తీసుకోవచ్చు  అని నిబంధన విధించారు.  20 ఫిబ్రవరి 2008న వేలం వేశారు. ఈ వేలంలో మహేంద్ర సింగ్ ధోనిని 1.5మిలియన్ డాలర్లతో చెన్నై సూపర్ కింగ్స్ కొంది. దీంతో ఆ టోర్నమెంట్ లో అతి ఖరీదైన ఆటగానిగా ధోని నిలవడం విశేషం.